Natten var het

Natten var het (originaltittel: In the Heat of the Night) er et amerikansk kriminal-drama fra 1967 regissert av Norman Jewison. Hovedrollene spilles av Sidney Poitier og Rod Steiger. Filmen er basert på en roman med samme tittel, skrevet av John Ball i 1965.

Filmen vant Oscar for beste film.

Den har fått to mindre kjente oppfølgere: They Call Me Mister Tibbs! (1970) og The Organization (1971). 

Handling
Tibbs er en svart politietterforsker fra Philadelphia som er på besøk hos sin mor i en liten sørstatsby i Mississippi. Der trekkes han tilfeldigvis inn i etterforskningen av et drap, og får med dét oppleve fordommene mot svarte som preger det gammelmodige stedet. Dette gjelder også Gillespie, som er stedets sheriff. Tibbs, som er mordekspert, arresteres som mistenkt mens han venter på toget. Sheriff Gillespie blir paff når han senere oppdager Tibbs er en av de fremste etterforskerne i sin hjemby. Mer eller mindre frivillig inngår de to et samarbeide. Underveis oppdager Tibbs at innbyggerne egentlig ikke er opptatt av å oppklare forbrytelsen. Holdningen deres er å finne en eller annen som de kan henge for forbrytelsen. At en svart mann kan stille intrikate spørsmål om mordet, overskygger selve drapet. Enkelte samfunnsstøtter føler seg forarget og støtt, og enkelte går så langt som å sende sine lakeier etter ham. Under en farlig situasjon får han imidlertid bistand fra sheriff Gillespie. Etterhvert klarer Tibbs å vinne hans respekt, og til slutt å avsløre den skyldige.

Om filmen
 Popularitet og økonomi 
Natten var het ble sett av drøyt 20 millioner i USA. Den innbrakte $24,4 millioner og havnet på 13. plass over de mest innbringende filmene i USA i 1967.

Produksjonskostnadene var på $2 millioner.

 Anmeldelser 
Filmen ble meget godt mottatt av kritikerne, noe som gjenspeiles i at den har fått 96 % på Rotten Tomatoes. Den amerikanske filmanmelderen Leonard Maltin gav den 4 av 4 stjerner.

VGs anmelder gav den terningkast seks. Arbeiderbladets anmelder mente det var en film som fullt ut fortjente sine Oscar-priser.

 Priser 
Filmen ble tildelt fem Oscar; For beste film, beste mannlige hovedrolle (Steiger), beste klipping, beste lydmiks og beste filmatisering. Den vant også tre Golden Globes, blant annet for beste film.

I 2002 ble filmen funnet betydningsfull nok til å bli bevart i USAs nasjonale filmregister.

Rollebesetning

 Sidney Poitier - Virgil Tibbs
 Rod Steiger - Sheriff Bill Gillespie
 Warren Oates - Sam Wood, politi
 Lee Grant - Mrs. Leslie Colbert
 Larry Gates - Eric Endicott
 William Schallert - Borgermester Webb Schubert
 James Patterson - Lloyd Purdy
 Beah Richards - Mama Caleba (Mrs. Bellamy)
 Peter Whitney - George Courtney, politi
 Kermit Murdock - H.E. Henderson
 Larry D. Mann - Watkins
 Arthur Malet - Ted Ulam
 Fred Stewart - Dr. Stuart
 Scott Wilson - Harvey Oberst
 Quentin Dean - Delores Purdy Anthony James - Ralph Henshaw 
Timothy Scott - Officer "Shagbag" Martin
William C. Watson - McNeil
 Matt Clark - Packy Harrison 
 Eldon Quick - Charles Hawthorne
 Stuart Nisbet - Shuie
 Peter Masterson - Fryer
 Jester Hairston - Henry, Endicotts butler
 Phil Adams - bråkmaker 1
 Nikita Knatz - bråkmaker 2
 Sam Reese - kontorist
 Harry Dean Stanton - polismann
 Khalil Bezaleel - Jess, bilmekanikeren

Referanser

 Eksterne lenker 

Kategori:Kriminalfilmer fra USA
Kategori:Dramafilmer fra USA
Kategori:Filmer om rase og rasisme
Kategori:Oscar for beste film
Kategori:Golden Globe for beste dramafilm
Kategori:Filmer fra 1967
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Filmer lagt til Mississippi
Kategori:Filmer lagt til politimiljø